b'\n_START_ARTICLE_\nRadiotelevizija Slovenija\n_START_SECTION_\nRadio\n_START_PARAGRAPH_\n1. rujna 1928. godine, Radio Ljubljana po\xc4\x8dinje sa eksperimentalnim emitiranjem. A do 28. listopada iste godine, po\xc4\x8dinju emitirati po radio programu. 11. travnja 1941. godine uni\xc5\xa1ten je oda\xc5\xa1ilja\xc4\x8d u Dom\xc5\xbealama od strane njema\xc4\x8dkog ratnog zrakoplovstva. A po talijanskoj okupaciji Ljubljane radio preuzima talijanska kompanija EIAR. Radijska postaja Ljubljana se je ponovno oglasila na kraju Drugog svjetskog rata pod nazivom Radio svobodna Ljubljana (Radio slobodna Ljubljana) a 9. svibnja 1945. preimenovana je u Radio Slovenija.\n_START_SECTION_\nTelevizija\n_START_PARAGRAPH_\n1. travnja 1948. godine osnovan je TV laboratorij u Ljubljani, a 28. studenog 1958. godine po\xc4\x8dinje sa radom redovna postaja koja je bila zajedni\xc4\x8dka za cijelu Jugoslaviju. 1960. godine rade prvo Eurovizijsko emitiranje skija\xc5\xa1kih skokova sa Planice. 15. travnja 1968. prvi put emitiraju informativnu emisiju Dnevnik na slovenskom jeziku._NEWLINE_1971. godine po\xc4\x8dinje sa emitiranjem TV Koper/Capodistria na slovenskom i talijanskom jeziku. To je prva dvojezi\xc4\x8dna televizijska postaja u Sloveniji. 1984. uvodi se teletekst kao stalni TV servis, a 1989. godine Radio Ljubljana po\xc4\x8dinje emitirati RDS signal.'